Meie omakorda pöörasime oma uurimistoimingute peatähelepanu laagrites ja vanglates asunud poliitvangide massilise hukkumise põhjuste süstematiseerimisele.  Pärast meie esinemist oblasti raadios ja televisioonis, kus me rääkisime oma hirmsatest leidudest Rõbinskis, saime massiliselt kirju ja telefonikõnesid inimestelt, kes täpsustasid kunagi seal aset leidnut sündmusi ja andsid hulganisti täiendavat infot asjaolude kohta. Järgnevatel kohtumistel ühingus "Memoriaal"  kuulsime me mälestusi, meenutusi jms, mis andis meile piisavalt lisainformatsiooni ja -detaile uute, seni veel mitteteadaolevate asjaolude kohta. Lisandumine jätkus ka VII rahvusvahelisel "Memoriaal" konverentsil "KGB eile, täna, homme" (КГБ вчера, сегодня, завтра).  Eeltoodu tulemusena joonistus selgelt välja vene koonduslaagrites poliitvangide surmamiste-tapmiste hoolikalt väljatöötatud süsteem. Ning kuigi selle süsteemi uurimine pole veel lõppenud võib tänasel päeval piisavalt kirjeldada  venemaa võimude poolset teostatud arveteõienduste mooduseid ning meetodeid.